AN COIMISIÚN EORPACH An Bhruiséil,5.8.2022 COM(2022) 389 final TUARASCÁIL ÓN gCOIMISIÚN CHUIG PARLAIMINT NA hEORPA AGUS CHUIG AN gCOMHAIRLE Tuarascáil Bhliantúil maidir le Gníomhaíochtaí Taighde agus Forbartha Teicneolaíochta an Aontais Eorpaigh agus Faireachán ar na cláir Fís Eorpach agus Fís 2020 in 2021



Neartaigh an clár Fís Eorpach rialacha maidir le comhionannas inscne, lena n‑áirítear critéar incháilitheachta nua a forfheidhmíodh ó 2022. Ní mór do gach comhlacht poiblí, gach eagraíocht taighde agus gach comhlacht ardoideachais sna Ballstáit nó i dtíortha comhlachaithe plean a bheith i bhfeidhm acu le bheith incháilithe do chistiú. 3.2.Faireachán a dhéanamh ar anailísíocht sonraí – Glaonna seolta In 2021, seoladh os cionn céad glao ar thograí agus gníomhaíochtaí eile i gclár oibre Fís Eorpach 2021-2022: ·Maidir le Colún 1 – Eolaíocht den scoth, fuarthas 15 ghlao ar thograí agus 7 nglao ar ghníomhaíochtaí eile lena dtacaítear le taighde gan beann ar theorainneacha agus le smaointe eolaíocha claochlaitheacha (EUR 3 bhilliún). ·I gcás Cholún 2 - Dúshláin dhomhanda agus iomaíochas tionsclaíoch Eorpach, fuarthas 42 ghlao ar thograí (EUR 5.3 billiún) agus 26 ghlao ar ghníomhaíochtaí eile (EUR 328 milliún) i sé bhraisle éagsúla. ·Maidir le Colún 3 – an Eoraip Nuálach, fuarthas 14 ghlao ar thograí agus 8 nglao ar ghníomhaíochtaí eile (EUR 1.6 billiún), a bhfuil sé d’aidhm acu tacú le nuálaíochtaí suaiteacha a fhorbairt. ·I dtaca le Rannpháirtíocht a mhéadú agus LET a neartú, fuarthas 5 ghlao ar thograí agus 4 ghlao ar ghníomhaíochtaí eile (EUR 266.5 milliún). Comhpháirtíochtaí Eorpacha Sheol an Coimisiún 23 Chomhpháirtíocht Eorpacha: · 11 chomhpháirtíocht Eorpacha chomhchláraithe: Seoladh 17 nglao ar thograí (EUR 1.6 billiún) a bhain le comhpháirtíochtaí comhchláraithe, go príomha sna réimsí digiteacha (braisle 4) agus aeráide (braisle 5), ach ó chlár oibre na mbonneagar taighde chomh maith. · 11 Chomhpháirtíocht Eorpacha institiúidithe : As na comhpháirtíochtaí Eorpacha institiúidithe, sheol an Comhghnóthas Ríomhaireachta Ardfheidhmíochta agus Eochairtheicneolaíochtaí Digiteacha ceithre ghlao ar thograí (EUR 215 mhilliún). ·Comhpháirtíocht Eorpach chomhchistithe amháin: Sheol an Chomhpháirtíocht Eorpach um Bithéagsúlacht glao amháin ar thograí: Tá os cionn EUR 40 milliún san iomlán forchoimeádta ag 46 eagraíocht cistithe ó 34 thír. Misin Maidir leis na cúig Mhisean de chuid Fís Eorpach, seoladh 13 ghlao ar thograí (thart ar EUR 541 milliún). Ranníocaíocht mheasta le tosaíochtaí an Choimisiúin Faoi láthair, ní féidir ranníocaíocht Fís Eorpach le tosaíochtaí 2019-2024 an Choimisiúin a mheas ach amháin bunaithe ar na sonraí a bhailítear le haghaidh glaonna : ·33 ghlao dírithe ar rannchuidiú leis an gComhaontú Glas don Eoraip (thart ar EUR 4 bhilliún ar fud na mbraislí uile );

·29 nglao dírithe ar rannchuidiú le hEoraip atá oiriúnach don Aois Dhigiteach (thart ar EUR 2.2 billiún ). In 2021, shlóg an Coimisiún freisin EUR 123 mhilliún le haghaidh taighde ar athraithigh den choróinvíreas mar a fógraíodh i mí Aibreáin agus i gcomhréir le gorlann HERA . Rátaí ratha Faoi dheireadh 2021, dúnadh 64 den 100 glao ar thograí agus rinneadh meastóireacht iomlán orthu. Mar thoradh ar na glaonna, cruthaíodh 7 460 togra incháilithe lenar iarradh ranníocaíocht iomlán EUR 18.8 billiún ón Aontas. Cé go raibh 66 % de na tograí incháilithe os cionn na tairsí cáilíochta, níorbh fhéidir ach 1 290 a roghnú, rud a d’fhágfadh gurbh é 17.3 % ráta ratha foriomlán na dtograí incháilithe sa chéad bhliain den chlár. Faoi dheireadh 2021, bhí 19 gcomhaontú deontais sínithe cheana féin le haghaidh ranníocaíocht iomlán EUR 245.6 milliún ón Aontas agus é roinnte ar fud réimsí téamacha éagsúla (féach Tábla 1). Bhí na deontais eile fós á n‑ullmhú.



Réimse téamach Ranníocaíocht ón Aontas Eorpach (EUR) Meánmhéid an deontais (EUR) Líon na ndeontas a síníodh An Chomhairle Eorpach um Thaighde (ERC) 517 828,75 517 828,75 1 Gníomhaíochtaí Marie Skłodowska-Curie (GMSC) 150 000.00 150 000.00 1 Bonneagair thaighde 400 000.00 200 000.00 2 An tSláinte 88 527 007.06 9 836 334,118 9 An cultúr, an chruthaitheacht agus an tsochaí chuimsitheach 703 796,75 351 898,38 2 Aeráid, fuinneamh agus soghluaisteacht 250 000.00 250 000.00 1 Rannpháirtíocht a mhéadú agus barr feabhais a scaipeadh 153 000 000.00 153 000 000.00 1 Córas Taighde agus Nuálaíochta na hEorpa a athchóiriú agus a fheabhsú 2 100 000.00 1 050 000.00 2 245 648 632,56 19 Tábla 1: Comhaontuithe deontais arna síniú de réir an réimse théamaigh Tá 120 rannpháirtí as 28 dtír éagsúla páirteach sna chéad deontais a síníodh. Seachas gníomhaíocht chomhchistithe shonrach COST (EUR 153 mhilliún), gheobhaidh 10 rannpháirtí ó FBManna 13.7 % de chistiú ón Aontas agus gheobhaidh tíortha nach Ballstáit den Aontas iad 8.5 % den chistiú sin. Tá an sciar is mó de rannpháirtithe ag an ardoideachas (37 %) agus ag eagraíochtaí taighde (24 %). 3.3.Fís 2020 in 2021 Faoi dheireadh 2021, bhí 955 spriocdháta maidir le glaonna Fís 2020 thart, agus cuireadh 283 065 thogra incháilithe isteach, inar iarradh ranníocaíocht iomlán EUR 473.2 billiún ón Aontas. As na tograí sin, roghnaíodh 33 798 dtogra chun cistiú a fháil, rud a d’fhág gurbh é 11.9 % ráta ratha foriomlán na dtograí incháilithe laistigh de 7 mbliana. In 2021, síníodh 3 160 comhaontú deontais le haghaidh EUR 6.1 billiún san iomlán, rud a d’fhág gurbh é EUR 68.2 billiún leithdháileadh buiséid iomlán an Aontais don tréimhse 2014-2021, agus bhí an sciar is mó (36.7 %) den mhéid sin ag colún na hEolaíochta den Scoth, agus dúshláin Shochaíocha (38.5 %) agus ceannaireacht Thionsclaíoch (20.2 %) ag teacht ina dhiaidh sin. I measc na 41 200 tairbhí ar leith, tá eagraíochtaí ardoideachais fós ar an ngrúpa faighteoirí is mó (39.2 % de na faighteoirí uile), agus an earnáil phríobháideach (28.2 %) ag teacht ina dhiaidh sin, agus faigheann FBManna 16.5 % de chistiú ón gclár Fís 2020. Go dtí seo, rinneadh breis agus 151 000 foilseachán piarmheasúnaithe, os cionn 2 600 iarratas ar phaitinní agus 1 168 nduais paitinne mar thoradh ar thionscadail a fuair maoiniú ón Aontas faoin gclár Fís 2020.



3.4.Scaipeadh agus saothrú Thacaigh gníomhaíochtaí éagsúla le scaipeadh agus le saothrú thorthaí na dtionscadal T&N. ·Cuireadh gnéithe nua leis an ardán um Thorthaí Fhís chun torthaí a thréithriú agus rinne tairbhithe 500 príomhthoradh insaothraithe nua ó na cláir réime a uaslódáil. ·Leis an Treiseoir um Thorthaí Fhís , soláthraíodh seirbhísí spriocdhírithe scaipthe agus saothraithe do thairbhithe. ·Scaip CORDIS na torthaí ó thionscadail T&N a fhaigheann maoiniú ón Aontas. Rinne sé teagmháil le gairmithe sa réimse chun an eolaíocht oscailte a chothú, chruthaigh sé táirgí agus seirbhísí nuálacha agus spreag sé fás ar fud na hEorpa. Ina theannta sin, cruthaíodh réimse táirgí eagarthóireachta ilteangacha tráthúla.